CELEX: 62015CN0502
Language: hu
Date: 2015-09-22 00:00:00
Title: C-502/15. sz. ügy: 2015. szeptember 22-én benyújtott kereset – Európai Bizottság kontra Nagy Britannia és Észak-Írország Egyesült Királysága

18.1.2016   
            
            
               HU
            
            
               Az Európai Unió Hivatalos Lapja
            
            
               C 16/14
            
         2015. szeptember 22-én benyújtott kereset – Európai Bizottság kontra Nagy Britannia és Észak-Írország Egyesült Királysága
   (C-502/15. sz. ügy)
   (2016/C 016/17)
   Az eljárás nyelve: angol
   
      Felek
   
   
      Felperes: Európai Bizottság (képviselők: K. Mifsud-Bonnici és E. Manhaeve meghatalmazottak)
   
      Alperes: Nagy Britannia és Észak-Írország Egyesült Királysága
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy az Egyesült Királyság – mivel nem hajtotta végre megfelelően a települési szennyvíz kezeléséről szóló, 1991. május 21-i 91/271/EGK tanácsi irányelvet (1) Gowerton és Llanelli, Gibraltár, és 11 más agglomeráció vonatkozásában, nem teljesítette a 91/271/EGK irányelv 3., 4., 5., és 10. cikkéből eredő kötelezettségeit;
            
         
               —
            
            
               Nagy Britannia és Észak-Írország Egyesült Királyságát kötelezze a költségek viselésére.
            
         
      Jogalapok és fontosabb érvek
   
   A Bizottság a keresetével a Bíróságtól annak megállapítását kéri, hogy az Egyesült Királyság Gowerton és Llanelli, Gibraltár, és 11 más agglomeráció vonatkozásában nem ültette át megfelelően a települési szennyvíz kezeléséről szóló, 1991. május 21-i 91/271/EGK tanácsi irányelvet.
   A Bizottság különösen azt az álláspontot képviseli, hogy az Egyesült Királyság nem biztosította, hogy Gowerton és Llanelli agglomerációban a kombinált települési szennyvíz- és esővízrendszerben összegyűjtött vizet tárolják, és a 91/271/EGK tanácsi irányelv 3., 4. és 10. cikkének, valamint I melléklete A. és B. pontjának megfelelően kezelés céljából elvezessék.
   Ezenfelül a Bizottság álláspontja szerint azáltal, hogy 3 agglomeráció vonatkozásában nem vezetett be másodlagos vagy azzal egyenértékű kezelést, vagy nem szolgáltatott kellő bizonyítékot annak alátámasztására, hogy e tekintetben megfelel a 91/271/EGK irányelvnek, valamint a gibraltári települési szennyvizet nem vetette alá semmilyen kezelésnek, az Egyesült Királyság nem teljesítette a 91/271/EGK tanácsi irányelv 4. cikkéből, és I. mellékletének B. és D. pontjából eredő kötelezettségeit.
   Végezetül a Bizottság azzal érvel, hogy az Egyesült Királyság nem teljesítette kellő módon a 91/271/EGK tanácsi irányelv 5. cikkéből, és I. mellékletének B. és D. pontjából eredő kötelezettségeit, mivel nem biztosította, hogy a 8 agglomeráció gyűjtőrendszerébe beérkező települési szennyvizet az érzékeny területekre való elvezetést megelőzően szigorúbb követelményeket kielégítő kezelésnek vessék alá.
   Az irányelvnek a nemzeti jogba való átültetésére nyitva álló határidő 1993. június 30-án lejárt.
   
      (1)  HL L 135., 40. o.; magyar nyelvű különkiadás 15. fejezet, 2. kötet, 26. o.